მინდია მოსაშვილი

მინდია ილიას ძე მოსაშვილი (დ. 7 იანვარი, 1928, თბილისი — გ.  17 თებერვალი, 1982, იქვე) — ქართველი მწერალი და ჟურნალისტი.

ბიოგრაფია
დაიბადა 1928 წლის 7 იანვარს თბილისში, ილო მოსაშვილისა და თამარ მესტიაშვილის ოჯახში.ილო მოსაშვილი ცოლ-შვილთან ერთად // ციფრული ფოტომატიანე „ივერიელი“ილო მოსაშვილი ოჯახთან ერთად // ციფრული ფოტომატიანე „ივერიელი“  

დაამთავრა თბილისის სახელმწიფო უნივერსიტეტის ფილოსოფიის ფაკულტეტი და მუშაობა დაიწყო ქართულ პრესაში. შემდეგ ადმინისტრაციულ თანამდებობაზეა, ხოლო 1978 წლიდან სიცოცხლის უკანასკნელ დღემდე იყო გამომცემლობა „ხელოვნების“ მთავარი რედაქტორი. 

ლიტერატურული საქმიანობა სამოციანი წლებიდან დაიწყო, როცა გამოაქვეყნა პირველი მოთხრობები. მკითხველმა მოწონებით მიიღო მისი პროზაული კრებულები „აღმართი“, „ორთაბრძოლა“, „წარსული ზაფხული“, „ნადირობა პრერიებში“ და სხვა.

მწერლის შემოქმედებაში მნიშვნელოვანი ადგილი უკავია სპორტულ თემატიკას. ამ მხრივ აღსანიშნავია კრებული „ლეგენდის დაბადება“. მხატვრული ნარკვევები მიუძღვნა ცნობილ სორტსმენებს — ბორის პაიჭაძეს, მანუჩარ მაჩაიძეს, ოთარ გაბელიას, რამაზ შენგელიას, დავით ყიფიანს, გივი ნოდიას, ოთარ ქორქიას და სხვ.საქართველოს ეროვნული ბიბლიოგრაფია // nplg.gov.ge.

მინდია მოსაშვილმა მამის, ცნობილი ქართველი პოეტისა და დრამატურგის ილო მოსაშვილის ხსოვნას უძღვნა საინტერესო მონოგრაფია „ილო მოსაშვილის ცხოვრების ქრონიკა“, რომელიც კრიტიკამ და მკითხველმა დადებითად შეაფასა.

დაკრძალულია მწერალთა და საზოგადო მოღვაწეთა დიდუბის პანთეონში.მინდია მოსაშვილი (1928–1982)  // geonecropol.com

ლიტერატურა
 ზ. ბაბუნაშვილი, თ. ნოზაძე, „მამულიშვილთა სავანე“, გვ. 277, თბ., 1994

ბიბლიოგრაფია

 ნადირობა პრერიებში : მოთხრობები (ავტორი). — თბილისი, მერანი, 1974. — 248 გვ.
 ორთაბრძოლა : მოთხრობები (ავტორი). — თბილისი, საბჭ. საქართველო, 1970. — 156 გვ.
 მოთხრობები (ავტორი). — თბილისი, საბჭ. საქართველო, 1966. — 168 გვ.

რესურსები ინტერნეტში

სქოლიო


კატეგორია:ქართველი მწერლები
კატეგორია:დაბადებული 7 იანვარი
კატეგორია:დაბადებული 1928
კატეგორია:გარდაცვლილი 17 თებერვალი
კატეგორია:გარდაცვლილი 1982
კატეგორია:დიდუბის პანთეონში დაკრძალულები